
PRIMAR

Nr.  1681  din 16.02.2023
REFERAT DE APROBARE 
la proiectul de hotărâre privind aprobarea modificării Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. administrarea, exploatarea şi închirierea acestora  
Prezentul referat de aprobare are la bază prevederile art. 6, alin (3), art. 30, alin.(1) și (2) din Legea  nr. 24/2000, privind normele de tehnică legislativă pentru elaborarea actelor normative, republicată, cu modificările și completarile ulterioare, reprezentând instrumentul de prezentare și motivare a  proiectului  de hotărâre privind aprobarea modificării Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. administrarea, exploatarea şi închirierea acestora.
Motivul inițierii acestui proiect de hotărâre îl constituie: 
· modificările legislative apărute în perioada care a trecut de la aprobarea prin  H.C.L. nr. 231 din 23.11.2021 a Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. administrarea, exploatarea şi închirierea acestora, până în prezent;
· faptul că Listele de prioritate pentru acordarea locuinţelor A.N.L. pentru tineri aprobată prin H.C.L. nr. 239 din 19.12.2022 s-au epuizat şi s-au eliberat 7 locuinţe de tip A.N.L. pentru tineri;
· Procesul verbal nr. 431 din 16.01.2023 al comisiei sociale de analiză şi soluţionare a solicitărilor de locuinţe pentru tineri destinate închirierii în baza Legii 152/1998 privind înfiinţarea A.N.L., prin care s-a aprobat Graficul calendar de lucru al comisiei în vederea întocmirii unei noi Liste de prioritate pentru repartizarea  locuinţelor de tip A.N.L. pentru tineri în vederea ocupării cu celeritate a  locuințelor de tip A.N.L. care s-au eliberat;

· prevederile art. 129 alin (2) , lit. „d” și alin (7) , lit. „q” din OUG  57/2019 - Codul administrativ, cu modificările și completările ulterioare;
Față de cele de mai sus, vă rog să analizați proiectul de hotărâre în vederea adoptării unei hotărâri a consiliului local privind aprobarea modificării Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. administrarea, exploatarea şi închirierea acestora.   

